Covid-19-statistieke: Weer meer as 20 000 nuwe gevalle(Argieffoto: Unsplash) Suid-Afrika het nou meer as 1 170 000 bevestigde Covid-19-gevalle met 20 999 nuwe gevalle wat aangemeld is. Dr. Zweli Mkhize, minister van gesondheid, het Donderdagaand bevestig dat 1 170 590 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 31 809 nadat nog 441 sterftes aangemeld is: 70 in die Oos-Kaap, 23 in die Vrystaat, 75 in Gauteng, 132 in KwaZulu-Natal, 11 in Limpopo, sewe in Mpumalanga, vier in die Noord-Kaap en 119 in die Wes-Kaap. Tot dusver het 938 216 mense reeds van die virus herstel. Suid-Afrika het tot dusver 6 967 478 toetse vir Covid-19 gedoen, 69 271 sedert die vorige verslag. Provinsiale statistieke: Sterftes en persone wat herstel het: